اوزبیکستان جمهور باشلیغی شوکت میر ضیایف تامانیدن امضالنگن قرارنامه بیلن وزیرلر کینگشیده باش وزیر اورینباسرلری 8 ته دن 5 ته گه توشیریلدی.
مذکور قرارنامه گه کوره، باش وزیر بیرینچی اورینباسری آچیلبای رحمت اوف، ترانسپورت وزیری اوله راق وظیفه آلیب باره دی.
معارف، ساغلیقنی سقلش و توریزمدن مسؤل باش وزیر اورینباسری عزیز عبدالحکیم اوف، باش وزیر اورینباسری و مالیه وزیری جمشید قوچقاروف، خاتین – قیز و عایله لر بوییچه مسؤل باش وزیر اورینباسری تنزیله ناربایوه حکومتده گی اورنینی سقلب قالدی.
یاقوو- انرژیدن مسؤل باش وزیر اورینباسری علی شیر سلطانوف ایسه انرژی وزیری ایتیب تعیین قیلیندی.
اوتگن هفته جمهور باشلیغی میرضیایف تامانیدن قول قوییلگن قرارنامه گه کوره، باش وزیری اورینباسری سحراب خالمرادوف وظیفه دن چیتلنتیریب اونینگ اورنیده باش وزیر مصلحتچیسی اورینباسری ایلیار غنی یف تعیین قیلینگن ایدی.
حادثه پایتخت تاشکینت ده یوزبیرگن
